smcproject/ml-wiki-sentences huggingface dataset:
ഫ്ലോറൻസിൽ പ്രവേശിച്ച ചാൾസിൽ നിന്ന് കൂടുതൽ മയമുള്ള വ്യവസ്ഥകൾ നേടിയെടുക്കുന്നതിൽ സവനരോളയും കൂട്ടാളികളും വിജയിച്ചു.
ചാൾസിന്റെ പിന്മാറ്റത്തിനുശേഷം ഫ്ലോറൻസിന്റെ ഭരണം സവനരോളയുടെ പിന്തുണയുള്ള ഒരു പൗരസമിതിയുടെ കയ്യിലായി.
ഔപചാരികമായ സ്ഥാനമൊന്നും ഇല്ലാതിരുന്നിട്ടും, ആ ഭരണത്തിനു പിന്നിലെ ശക്തിയായിരുന്നത് സവനരോളയാണ്.
സ്വകാര്യതാല്പര്യങ്ങൾക്കുപരി പൊതുനന്മയ്ക്ക് പ്രാധാന്യം കൊടുത്ത്, ഫ്ലോറൻസിനെ ലോകത്തിനു മുഴുവൻ മാതൃകയാവുന്ന ഒരു ക്രൈസ്തവഗണരാജ്യം(Christian Republic) ആയി രൂപപ്പെടുത്താനാണ് അദ്ദേഹം ഉദ്ദേശിച്ചത്.
ദൈവഭയവും ജീവിതവിശുദ്ധിയും അതിന്റെ പദ്ധതികളായി.
ഫ്ലോറൻസിലെ കുട്ടികളെ, ജനങ്ങളുടെ ധാർമ്മികതയിൽ ശ്രദ്ധിക്കുന്ന ഒരു തരം വിശുദ്ധസൈന്യമായി അദ്ദേഹം സംഘടിപ്പിച്ചു.
കുട്ടികളുടെ കൂട്ടങ്ങൾ വീടുകൾ കയറിയിറങ്ങി ആഡംബരവസ്തുക്കളും, പുതിയസഭ്യതാസങ്കല്പങ്ങൾക്കു നിരക്കാത്ത കലാസൃഷ്ടികളും, ഗ്രന്ഥങ്ങളും മറ്റും പിടിച്ചെടുക്കാൻ തുടങ്ങി.
സ്ത്രീപുരുഷന്മാരുടെ വസ്ത്രധാരണവും നിയന്ത്രണത്തിനു വിധേയമായി.
കുട്ടികളുടെ സേന പിടിച്ചെടുത്ത ആഡംബര വസ്തുക്കളും, കലാസൃഷ്ടികളും ഗ്രന്ഥങ്ങളും മറ്റും നഗരത്തിലെ പിയാസാ ഡെല്ലാ സിനോരിയ എന്ന പൊതുസ്ഥലത്ത് കൂമ്പാരം കൂട്ടിയിട്ട് തീവച്ചു.
ആ സാധനങ്ങൾ  22000 സ്വർണ്ണനാണയങ്ങൾ വില കൊടുത്തു വാങ്ങാൻ തയ്യാറായി മുന്നോട്ടുവന്ന ഒരു വെനീസുകാരൻ വ്യാപാരിക്ക് അയാളുടെ കയ്യിലുണ്ടായിരുന്ന വസ്തുക്കൾ കൂടി തീയിലിടേണ്ടി വന്നു.
പതനം വിലക്കുകൾ സവനരോളയെ വധിച്ച സ്ഥലത്ത് സ്ഥാപിച്ചിരിക്കുന്ന ഫലകം
സവനരോളയുടെ പ്രഭാഷണങ്ങളേയും നിലപാടുകളേയും കുറിച്ച് അറിഞ്ഞ അലക്സാണ്ടർ ആറാമൻ മാർപ്പാപ്പയും സഭാനേതൃത്വവും അദ്ദേഹത്തെ നേരിടാൻ കരുക്കൾ നീക്കി.
റോമിലെത്തി നിലപാടുകൾ വിശദീകരിക്കാൻ  അലക്സാണ്ടർ ആറാമൻ മാർപ്പാപ്പ സവനരോളയോട് ആവർത്തിച്ചാവശ്യപ്പെട്ടു.
വാത്സല്യം തുളുമ്പുന്ന ക്ഷണമായാണ് ആ ആവശ്യം അദ്ദേഹത്തെ അറിയിച്ചത്.
ആദ്യത്തെ കത്തിൽ മാർപ്പാപ്പ ഇങ്ങനെ എഴുതി:- “ നമ്മുടെ ഏറ്റവും പ്രിയപ്പെട്ട മകന് ആശിസും ശ്ലൈഹിക ആശീർവാദവും.  കർത്താവിന്റെ മുന്തിരിത്തോട്ടത്തിലെ വേലക്കാരിൽ ഏറ്റവും ഉത്സാഹി നീയാണെന്ന് നാം കേട്ടറിഞ്ഞിരിക്കുന്നു.  അതിൽ നാം ആഹ്ലാദിക്കുകയും സർവശക്തനായ ദൈവത്തോട് നന്ദി പറയുകയും ചെയ്യുന്നു.  എന്നാൽ, നിന്റെ പ്രവചനങ്ങൾ നിന്നിൽ നിന്നല്ലാതെ ദൈവത്തിൽ നിന്നു പുറപ്പെടുന്നവയാണെന്ന് നീ അവകാശപ്പെടുന്നതായും നാം കേട്ടിരിക്കുന്നു. ഇക്കാര്യത്തെക്കുറിച്ച് നമ്മുടെ ഇടയന്റെ ചുമതല അനുസരിച്ച്, നീയുമായി സംഭാഷണം നടത്താൻ നാം ആഗ്രഹിക്കുന്നു.  അങ്ങനെ ദൈവത്തിന്റെ ഹിതം കൂടുതൽ അറിഞ്ഞ്, അതു കൂടുതൽ നന്നായി നിറവേറ്റാൻ നമുക്ക് പ്രാപ്തി കിട്ടാൻ വേണ്ടിയാണത്.  അതിനാൽ, എത്രയും പെട്ടെന്ന് നമ്മുടെ അടുത്തെത്താൻ, പരിശുദ്ധമായ കീഴ്വഴക്കത്തിനുള്ള നിന്റെ വൃതവാഗ്ദാനത്തിന്റെ പേരിൽ നാം നിന്നോട് ആവശ്യപ്പെടുന്നു. നിന്നെ നാം ദയാസ്നേഹങ്ങളോടെ സ്വീകരിക്കുന്നതാണ്. ”
റോമിലേയ്ക്ക് യാത്രചെയ്യാൻ വേണ്ട ആരോഗ്യം ഇല്ലാത്ത അവസ്ഥയിലാണ് താനെന്ന മറുപടിയാണ് സവനരോള മർപ്പാപ്പയ്ക്ക് നൽകിയത്.
സവനരോളയെ പ്രീണിപ്പിച്ച് മെരുക്കാനും ശ്രമം നടന്നു.
എന്നാൽ, റോം വച്ചുനീട്ടിയ കർദ്ദിനാൾ സ്ഥാനത്തിൽ സവനരോള താത്പര്യം കാട്ടിയില്ല.
സ്വന്തം ചോരയിൽ മുക്കിയെടുത്ത രക്തസാക്ഷിയുടെ തൊപ്പി മാത്രമേ താൻ അണിയുകയുള്ളു എന്നായിരുന്നു അദ്ദേഹത്തിന്റെ പ്രതികരണം.
തുടർന്ന് മാർപ്പാപ്പ, ആദ്യം സവനരോളയെ പ്രഭാഷണം നടത്തുന്നതിൽ നിന്ന് വിലക്കുകയും ഒടുവിൽ 1497 മേയ് 12-ന് സഭാഭ്രഷ്ടനാക്കുകയും ചെയ്തു.
അഴിമതിയുടെ മാർഗ്ഗത്തിലൂടെ അധികാരത്തിലെത്തിയ മാർപ്പാപ്പയുടെ ധാർമ്മികതയെ സവനരോള ചോദ്യം ചെയ്തു.
അലക്സാണ്ടർ ആറാമാനെ അധികാരഭ്രഷ്ടനായി ഒത്തുചേരാനാൻ യൂറോപ്പിലെ ഭരണാധികാരികളോട് സവനരോള അഭ്യർത്ഥിച്ചെങ്കിലും പ്രതികരണമുണ്ടായില്ല.
സവനരോളക്കെതിരേ നടപടിയെടുക്കാതിരുന്നാൽ ഫ്ലോറൻസിനെ സാമ്പത്തികമായ ഒറ്റപ്പെടുത്തുമെന്ന ഭീക്ഷണി ഉണ്ടായത് ഫ്ലോറൻസിൽ അദ്ദേഹത്തിന് ബലക്ഷയമായി.
സവനരോളയുടെ ഭരണത്തിന്റെ സദാചാരസങ്കല്പങ്ങളും മറ്റും ജനങ്ങളിൽ ഗണ്യമായ ഒരു വിഭാഗത്തെ അദ്ദേഹത്തിനെതിരെ തിരിച്ചതും പ്രശ്നമായി. 'അഗ്നിപരീക്ഷ' സവനരോളയുടെ വധത്തിന്റെ രംഗവേദി - ഒരു അജ്ഞാതചിത്രകാരന്റെ രചന
ഇതിനിടെ ഒരു ഫ്രാൻസിസ്കൻ സന്യാസി സവനരോളയെ, അദ്ദേഹത്തിന്റെ ദൗത്യം ദൈവപ്രചോദിതമാണെന്ന് തന്നോടോപ്പം അഗ്നിപ്രവേശനം നടത്തി തെളിയിക്കാൻ വെല്ലുവിളിച്ചു.
ആ വെല്ലുവിളിയെ സവനരോള അവജ്ഞാപൂർവം തള്ളിക്കളഞ്ഞെങ്കിലും അദ്ദേഹത്തിന്റെ സഹചരന്മാരിലൊരുവനായ ഡൊമിനീക്കോ, അദ്ദേഹത്തിന്റെ പ്രതിനിധിയായി അഗ്നിപ്രവേശനം നടത്താൻ മുന്നോട്ടുവന്നു.
ഒടുവിൽ 1498 ഏപ്രിൽ ഏഴാം തിയതി പരീക്ഷണത്തിന്റെ ദിവസമായി നിശ്ചയിക്കേണ്ടി വന്നു.
നിശ്ചിതദിവസം നടപടിക്രമങ്ങളെച്ചൊല്ലിയുള്ള തർക്കങ്ങൾ മൂലം വൈകിപ്പോയ അഗ്നിപരീക്ഷ ഒടുവിൽ മഴയുടെ കാരണം പറഞ്ഞ് മജിസ്ട്രേട്ടുമാർ റദ്ദാക്കിയ അവസരം നോക്കി സവനരോളയുടെ എതിരാളികളായ ഫ്രാൻസിസ്കന്മാർ സ്ഥലം വിട്ടു.
എന്നാൽ സവനരോള പരീക്ഷണത്തിൽ നിന്ന് പിന്മാറിയതാണെന്ന ധാരണയാണ് പരന്നത്.
അതിനാൽ, ഒരു മഹാദൃശ്യം കാണാൻ തടിച്ചുകൂടിയ പുരുഷാരം സവനരോളക്കെതിരെ തിരിഞ്ഞു.
സവനരോള തന്റെ ആശ്രമദേവാലയത്തിൽ മടങ്ങിയെത്തി.
താമസിയാതെ, ഫ്ലോറൻസിലെ നേതൃത്വം അദ്ദേഹത്തെ അറസ്റ്റ് ചെയ്യാൻ തീരുമാനിച്ചു.
അടുത്ത പ്രഭാതത്തിൽ സവനരോളയും ഡോമെനിക്കോ, സിൽവെസ്റ്റോ എന്നീ അനുയായികളും പിടിയിലായി.
കഠിനമായ പീഡനങ്ങളുടെ നടുവിൽ കുറ്റസമ്മതം നടത്തിയ അദ്ദേഹം ഇടവേളകളിൽ സ്വന്തം വിശ്വാസങ്ങൾ ആവർത്തിച്ചു.
1498 മേയ് 22-ആം തിയതി സവനരോളയേയും രണ്ട് അനുയായികളേയും മരണശിക്ഷയ്ക്ക് വിധിച്ചു.
അടുത്തദിവസം ഫ്ലോറൻസിൽ, സവനരോള ആഡംബരവസ്തുകൾക്കും കലാസൃഷ്ടികൾക്കും പുസ്തകങ്ങൾക്കും മറ്റും "പൊങ്ങച്ചങ്ങളുടെ തീക്കുന്തം" (fire of vanities) ഒരുക്കിയിരുന്ന പൊതുസ്ഥലത്ത് മൂവരേയും ഒരുമിച്ച് തൂക്കിലേറ്റി താഴെ ഒരുക്കിയിരുന്ന തീയിൽ മൃതദേഹങ്ങൾ എരിച്ചു.
ഭൗതികാവശിഷ്ടത്തിന്റെ ഒരംശവും കത്താതെ അവശേഷിക്കുന്നില്ലെന്ന് ഉറപ്പാക്കാൻ പ്രത്യേകം ശ്രദ്ധിച്ചിരുന്നു.
പിൽക്കാലത്ത് അവ തിരുശേഷിപ്പായി മാറാതിരിക്കാനായിരുന്നു ആ മുൻകരുതൽ.
സവനരോളയുടെ ചിതാഭസ്മം അർണോ നദിയിൽ എറിഞ്ഞു.
വിലയിരുത്തൽ ഇറ്റലിയിൽ ‍, സവനരോളയുടെ കർമ്മഭൂമിയായിരുന്ന ഫ്ലോറൻസിലെ പിയാസ സവനരോളയിൽ സ്ഥാപിച്ചിരിക്കുന്ന പ്രതിമ
അലക്സാണ്ടർ ആറാമനുമൻ മാർപ്പാപ്പയുമായുള്ള സവനരോളയുടെ ഏറ്റുമുട്ടൽ, ലോകവ്യഗ്രമായ നവോത്ഥാനസംസ്കാരത്തിന്റെ ധാർമ്മികാലസ്യവും മദ്ധ്യകാലക്രിസ്തീയസംസ്കൃതിയുടെ ധർമ്മതൃഷ്ണയും തമ്മിലുള്ള മുഖാമുഖമായിരുന്നു.
മദ്ധ്യയുഗത്തെ അതിജീവിച്ച ക്രിസ്തീയസന്യാസത്തിന്റെ ആദർശനിഷ്ട, നവോത്ഥാനത്തിന്റെ ധർമ്മവിമുഖതക്കിടയിൽ, ഇറ്റാലിയൻ നവോത്ഥാനത്തിന്റെ കേന്ദ്രഭൂമിയായിരുന്ന ഫ്ലോറൻസിൽ സവനരോള വഴി കത്തിപ്പടരാൻ ശ്രമിച്ചു.
മദ്ധ്യകാലത്തെ ക്രിസ്തീയ വിശുദ്ധാത്മാക്കളുടെ ധർമ്മവ്യഗ്രതയും ലാളിത്യവുമായിരുന്നു സവനരോളയുടെ പൈതൃകം.
എന്നാൽ നവോത്ഥാനം സവനരോളയെ എതിർത്ത് നശിപ്പിച്ചു.
സവനരോളയുടെ കലാപം പരാജയപ്പെട്ടെങ്കിലും യൂറോപ്പിന്റേയും, പശ്ചാത്യക്രിസ്തീയതയുടേയും ചരിത്രത്തിലെ സുപ്രാധന സംഭവങ്ങളിൽ ഒന്നായി അത് അനുസ്മരിക്കപ്പെടുന്നു.
ജർമ്മനിയിലെ വേംസ് നഗരത്തിലുള്ള ലൂഥർ സ്മാരകത്തിന്റെ ചുവട്ടിൽ, പ്രൊട്ടസ്റ്റന്റ് നവീകരണത്തിൽ ലൂഥറുടെ പൂർവഗാമികളിൽ ഒരാളെന്ന നിലയിൽ സവനരോളയുടെ പ്രതിമ സ്ഥാപിച്ചിട്ടുണ്ട്.
പ്രോട്ടസ്റ്റന്റുകളിൽ ചിലർ സവനരോളയെ പാശ്ചാത്യസഭയുടെ നവീകരണത്തിലേയ്ക്ക് നയിച്ച കലാപത്തിൽ മാർട്ടിൽ ലൂഥറുടെ മുന്നോടിയായി കണക്കാക്കുന്നു.
സവനരോള വിശുദ്ധനായിരുന്നെന്ന് ലൂഥർ തന്നെ പ്രസ്താവിച്ചിട്ടുണ്ട്.
എന്നാൽ കത്തോലിക്കാസഭയുടെ എല്ലാ സിദ്ധന്തങ്ങളേയും മാർപ്പാപ്പയുടെ പരമാധികാരത്തേയും പൂർണ്ണമായി അംഗീകരിച്ച സവനരോളയുടെ കലാപം സൈദ്ധാന്തികമായിരുന്നില്ലെന്നും, മത-സാമൂഹ്യ-രാഷ്ടീയ മേഖലകളിൽ കടന്നുകൂടിയ അഴിമതിയേയും അനീതികളേയും മാത്രമാണ് അദ്ദേഹം ചോദ്യം ചെയ്തതെന്നും ചൂണ്ടിക്കാണിക്കപ്പെട്ടിട്ടുണ്ട്.
കത്തോലിക്കാ ദൈവശാസ്ത്രത്തിലെ കേന്ദ്രവ്യക്തിത്വങ്ങളിൽ ഒന്നായ തോമസ് അക്വീനാസിന്റെ രചനകൾ സവനരോളയുടെ ഇഷ്ടവായനയായിരുന്നു.
നവോത്ഥാനകാലത്തും തുടർന്നും സാഹിത്യരംഗത്ത് പ്രബലമായിരുന്നത് മതപരമായ സന്ദേഹമായിരുന്നതിനാൽ ദൃഢവിശ്വാസത്തിന്റെ ധാർമ്മികത പ്രസംഗിച്ച സവനരോള സാഹിത്യകാരന്മാരെ ഏറെ ആകർഷിച്ചില്ല.
യുവാവായിരിക്കെ സവനരോളയുടെ പ്രഭാഷണം കേട്ടിരുന്ന രാഷ്ടീയചിന്തകൻ മാക്കിയവെല്ലി , സവനരോളയുടെ കലാപത്തെ, "നിരായുധനായ പ്രവാചകന് ‍" (Prophet without arms) വിജയിക്കാനാവില്ലെന്നതിന് തെളിവായി ചൂണ്ടിക്കാട്ടുന്നുണ്ട്.
എഴുത്തുകാർ സവനരോളയെ പൊതുവേ അവഗണിച്ചപ്പോൾ, കലാകാരന്മാർ അദ്ദേഹത്തെ ആദരിച്ചു.
പ്രമുഖ ഇറ്റാലിയൻ ചിത്രകാരൻ ബോട്ടിചെല്ലി സവനരോളയുടെ അനുയായിയായി. 'പേഗൻ' സംസ്കൃതിയുടെ സ്വാധീനത്തിൽ വീനസിന്റെ ജനനം പോലുള്ള ചിത്രങ്ങൾ സൃഷ്ടിച്ച ബോട്ടിചെല്ലിയെ സവനരോളയുടെ പ്രഭാഷണങ്ങൾ മാറ്റിമറിച്ചു.
സ്വന്തം ചിത്രങ്ങളിൽ ചിലത് ബോട്ടിചെല്ലി, "പൊങ്ങച്ചങ്ങളുടെ തീക്കുന്തത്തിൽ" എറിഞ്ഞതായും പറയപ്പെടുന്നു.
യുവപ്രായത്തിൽ ഫ്ലോറൻസിൽ സവനരോളയുടെ പ്രഭാഷണങ്ങൾ ശ്രവിച്ച മൈക്കെലാഞ്ജലോയും സവനരോളയുടെ പ്രഭാവത്തിൽ വന്നു.
സിസ്റ്റൈൻ ചാപ്പലിൽ ഭിത്തിയിൽ മൈക്കെലഞ്ജലോ വരച്ച അന്ത്യവിധി ചിത്രത്തിന്റെ തീക്ഷ്ണതയിൽ സവനരോളയുടെ ആശയങ്ങൾ പ്രതിഭലിക്കുന്നതായി ചൂണ്ടിക്കാണിക്കപ്പെട്ടിട്ടുണ്ട്.
അവലംബം 1 2 3 കത്തോലിക്കാ വിജ്ഞാനകോശം, ഗിരൊലാമോ സവനരോള ↑ ഗിരൊലാമോ സവനരോള - MSN Encarta Archived 2009-10-23 at the Wayback Machine .
1 2 3 ഗിരൊലാമോ സവനരോള - ലവ് റ്റു നോ 1911(ബ്രിട്ടാണിക്ക വിജ്ഞാനകോശത്തിന്റെ 1911-ലെ പതിപ്പിനെ ആശ്രയിച്ച്) 1 2 3 4 5 നവോത്ഥാനം, സംസ്കാരത്തിന്റെ കഥ അഞ്ചാം ഭാഗം, വിൽ ഡുറാന്റ്(പുറങ്ങൾ 143-169) ↑ "ക്രിസ്തുമതത്തിന്റെ കഥ" ഒന്നാം വാല്യം, ജസ്റ്റോ എൽ. ഗോൺസാലസ്, 1984, ഹാർപ്പർ റോ, സാൻ ഫ്രാൻസിസ്കോ, പുറങ്ങൾ 353-56.
1 2 ക്രിസ്തുമതത്തിന്റെ ചരിത്രം - കെന്നത്ത് സ്കോട്ട് ലാട്ടൂറെറ്റ്, ഹാർപ്പർ ബ്രദേഴ്സ് പബ്ലിഷേഴ്സ്, ന്യൂ യോർക്ക്(പുറങ്ങൾ 672-674) ↑ പ്രിൻസ്, നിക്കോളോ മാക്കിയവെല്ലി , അദ്ധ്യായം 6
സല്യൂട്ട് പദ്ധതി ഇംഗ്ലീഷ് വിലാസം https://ml.wikipedia.org/wiki/Salute ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരള ട്രാൻസ്പോർട്ട് ഡവലപ്പ്മെന്റ് ഫിനാൻസ് കോർപ്പറേഷൻ ലിമിറ്റഡ് (കെ.ടി.ഡി.എഫ്.സി)  നടപ്പിലാക്കുന്ന  ഒരു സ്ഥിര നിക്ഷേപ പദ്ധതിയാണ് സല്യൂട്ട് ( SALUTE ).
പദ്ധതി വിശദാംശങ്ങൾ
മാതാപിതാക്കളുടെ പേരിൽ മക്കൾക്ക് നടത്താവുന്ന ഇത്തരത്തിലുള്ള സ്ഥിരനിക്ഷേപ പദ്ധതി ഇതാദ്യമായാണ് ആവിഷ്കരിക്കപ്പെടുന്നത്.
Symbol of Affection, Love, Understanding, Trust and Emotion എന്നതിന്റെ ചുരുക്കപ്പേരാണ് SALUTE.
സാമൂഹ്യഘടനയിൽ പഴയ തലമുറ അഭിമുഖീകരിക്കുന്ന ഒറ്റപ്പെടലിനും അവഗണനയ്ക്കുമെതിരെ രൂപീകരിച്ച ഈ പദ്ധതി പ്രകാരം മക്കൾക്ക് ഒറ്റയ്ക്കോ കൂട്ടായോ തങ്ങളുടെ മാതാപിതാക്കളിൽ ആരെങ്കിലും ഒരാളുടെപേരിലോ രണ്ടുപേരുടേയും പേരിലോ സ്ഥിരനിക്ഷേപം നടത്താവുന്നതാണ്.
25,000/- രൂപയോ അതിന്റെ ഗുണിതങ്ങളായോ വേണം നിക്ഷേപം നടത്താൻ.
അഞ്ച് അല്ലെങ്കിൽ പത്ത് വർഷത്തെ ലോക്ക് ഇൻ പീരീഡ് തെരഞ്ഞെടുക്കാൻ നിക്ഷേപകന് സ്വാതന്ത്ര്യമുണ്ട്.
ലോക്ക് ഇൻ പീരീഡ് പൂർത്തിയാകുന്ന മുറയ്ക്ക് ഗുണഭോക്താക്കളായ മാതാപിതാക്കൾക്ക് കെ.ടി.ഡി.എഫ്.സി പ്രതിമാസ പലിശ ദക്ഷിണയായി നൽകിത്തുടങ്ങും.
15.5 ശതമാനമാണ് പലിശ.
സഞ്ചിത വാർഷിക പലിശ വരുമാനം അഞ്ച് വർഷം ലോക്ക് ഇൻ പീരീഡുള്ള നിക്ഷേപങ്ങൾക്ക് 13.73 ശതമാനവും പത്ത് വർഷം ലോക്ക് ഇൻ പീരീഡുള്ള നിക്ഷേപങ്ങൾക്ക് 18.45 ശതമാനവുമാണ്.
ഗവൺമെന്റ് ഗ്യാരണ്ടിയുള്ളവയാണ് സല്യൂട്ട് നിക്ഷേപങ്ങൾ.
സല്യൂട്ട് നിക്ഷേപകർക്കും ഗുണഭോക്താക്കളായ മാതാപിതാക്കൾക്കും ഇൻഷ്വറൻസ് കവറേജുമുണ്ട്.
സുരേഷ് ഗോപിയാണ് സല്യൂട്ടിന്റെ ബ്രാൻഡ് അമ്പാസിഡർ.
അവലംബം ↑ http://www.ktdfc.com/salute/ ↑ പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
സാൽവേഷൻ ആർമി ഇംഗ്ലീഷ് വിലാസം https://ml.wikipedia.org/wiki/The_Salvation_Army
ഒരു പ്രൊട്ടസ്റ്റന്റ് ക്രൈസ്തവ സഭയയും ചാരിറ്റബൾ സംഘടനയുമാണ് സാൽവേഷൻ ആർമി (ഇംഗ്ലീഷ്: The Salvation Army ) അഥവാ രക്ഷാസൈന്യം .
സൈന്യത്തിന്റെ പോലുള്ള യൂണിഫോമുകൾ, കൊടി, ബാഡ്ജുകൾ, സ്ഥാനനാമങ്ങൾ എന്നിവയാണ്  ഈ സഭയുടെ പ്രത്യേകതകൾ.
ഈ സഭയിലെ ശുശ്രൂഷകർ "ഓഫീസർ" എന്നും സഭാജനങ്ങൾ "സോൾജിയേർ" എന്നും വിളിക്കപ്പെടുന്നു.
ശുശ്രൂഷകരുടെ ഇടയിലെ പരമോന്നത സ്ഥാനം ജനറൽ പദവി ആണ്.
1865-ൽ മെതഡിസ്റ്റ് മിഷനറിയായിരുന്ന വില്യം ബൂത്ത്, അദ്ദേഹത്തിന്റെ  ഭാര്യ കാതറിൻ എന്നിവർ ചേർന്നാണ് ഈസ്റ്റ് ലണ്ടൻ ക്രിസ്ത്യൻ മിഷൻ എന്ന പേരിൽ സ്ഥാപിച്ചത്.
പിന്നീട് സാൽവേഷൻ ആർമി എന്ന പേരിൽ ഈ സഭ അറിയപ്പെട്ടു.
വില്യം ബൂത്ത് ജനറൽ എന്ന സ്ഥാനത്തു നിന്ന് സാധുക്കളോട് സുവിശേഷം അറിയിച്ചിരുന്നു.
എന്നാൽ മദർ ഓഫ് സാൽവേഷൻ ആർമി എന്ന് അറിയപ്പെട്ട  കാതറിൻ ധനികരോട് സുവിശേഷം അറിയിക്കുകയും ചാരിറ്റി പ്രവർത്തനങ്ങൾക്കു വേണ്ട ധനം കണ്ടെത്തുകയും ചെയ്തിരുന്നു.
ഇന്ന് ലോകത്താകമാനമായി 1.65 മില്യൺ വിശ്വാസികൾ ഈ സഭയ്ക്കുണ്ട്.
സാൽസെറ്റ് ദ്വീപ്
ഇന്ത്യയുടെ പടിഞ്ഞാറേ തീരത്ത് മഹാരാഷ്ട്ര സംസ്ഥാനത്ത് അറബിക്കടലിലായി സ്ഥിതി ചെയ്യുന്ന ദ്വീപാണ് സാൽസെറ്റ് ദ്വീപ് .
മുംബൈ , താനെ എന്നീ വൻ നഗരങ്ങൾ ഈ ദ്വീപിലാണ്.
ലോകത്തിലെ ഏറ്റവും ജനസാന്ദ്രതയേറിയ ദ്വീപുകളിലൊന്നാണ് സാൽസെറ്റ് ദ്വീപ്.
ഏകദേശം 619 ചതുരശ്രകിലോമീറ്റർ വിസ്തീർണ്ണമുള്ള ഈ ദ്വീപിൽ 15.1 ദശലക്ഷം ആളുകൾ വസിക്കുന്നു.
വടക്ക് ദിക്കിൽ വസായ് ഉൾക്കടൽ, വടക്കു കിഴക്ക് ഭാഗത്ത് ഉല്ലാസ് നദി , കിഴക്ക് ഭാഗത്ത് മുംബൈ തുറമുഖവും താനെ ഉൾക്കടലും , തെക്ക് ഭാഗത്തും പടിഞ്ഞാറ് ഭാഗത്തും അറബിക്കടൽ എന്നിവയാൽ ചുറ്റപ്പെട്ടിരിക്കുന്നു.
ബോംബേ നഗരവികസനത്തിന്റെ ഭാഗമായി ഏഴു ദ്വീപുകൾ സംയോജിപ്പിച്ചുണ്ടാക്കിയ പ്രദേശം സാൽസെറ്റ് ദ്വീപിന്റെ തെക്കേ മുനമ്പായി നിലകൊള്ളുന്നു .
പണ്ട് സാൽസെറ്റ് ദ്വീപിന്റെ തെക്കുകിഴക്കായി സ്ഥിതിചെയ്തിരുന്ന ട്രോംബേ ദ്വീപും ചതുപ്പുകൾ നികത്തിയതിന്റെ ഫലമായി ഇന്ന് ഇതിനോട് കൂട്ടിച്ചേർക്കപ്പെട്ടിരിക്കുന്നു.
മീരാ-ഭയന്തർ ഉപനഗരം ഇതിന്റെ വടക്ക് പടിഞ്ഞാറേ മൂലയിൽ സ്ഥിതി ചെയ്യുന്നു.
സഞ്ജയ് ഗാന്ധി ദേശീയോദ്യാനം സാൽസെറ്റ് ദ്വീപിലാണ്.
മുംബൈ സിറ്റി, മുംബൈ സബർബൻ, താനെ എന്നീ മൂന്ന് ജില്ലകളിലാണ് സാൽസെറ്റ് ദ്വീപിലെ വിവിധപ്രദേശങ്ങൾ .
സാൽസ്ബുർഗ്
ഓസ്ട്രിയയിലെ നാലാമത്തെ വലിയ നഗരവും സാൽസ്ബുർഗ് സംസ്ഥാനത്തിന്റെ തലസ്ഥാനവുമാണ് സാൽസ്ബുർഗ് ( ജർമ്മൻ ഉച്ചാരണം: [ˈzaltsbʊɐ̯k] ( listen ) ).
സാൽസ്ബുർഗിന്റെ നഗരകേന്ദ്രം ( Altstadt ) ബറോക്ക് വാസ്തുവിദ്യക്ക് പേരുകേട്ടതാണ്.
ആൽപ്സിനു വടക്കുള്ള ഏറ്റവും സംരക്ഷിത നഗര കേന്ദ്രങ്ങളിലൊന്നാണ് 27 ഓളം പള്ളികൾ സ്ഥിതി ചെയ്യുന്ന ഇവിടം.
1996-ൽ യുനെസ്കോ ലോക പൈതൃക കേന്ദ്രമായി സാൽസ്ബുർഗിനെ തിരഞ്ഞെടുത്തു.
മൊസാർട്ടിന്റെ ജന്മസ്ഥലം എന്ന നിലയിലും ദ് സൗണ്ട് ഓഫ് മ്യൂസിക് എന്ന വിഖ്യാത ചലച്ചിത്രത്തിലൂടെയും സാൽസ്ബുർഗ് പലർക്കും പരിചിതമാണ്.
ആൽപ്സ് പർവ്വതനിരകളുടെ താഴ്വരയിൽ സ്ഥിതി ചെയ്യുന്ന സാൽസ്ബുർഗ് ഒരു വിനോദസഞ്ചാരകേന്ദ്രം കൂടിയാണ്.
അവലംബം ↑ "Einwohnerzahl 1.1.2018 nach Gemeinden mit Status, Gebietsstand 1.1.2018 ".
Statistics Austria.
ശേഖരിച്ചത് 9 March 2019.
സാൽസ (നൃത്തം) ഇംഗ്ലീഷ് വിലാസം https://ml.wikipedia.org/wiki/Salsa ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Colombian Salsa dancers.
കരീബിയൻ രാജ്യങ്ങൾ, തെക്കൻ-വടക്കൻ അമേരിക്കകൾ എന്നിവിടങ്ങളിൽ പൊതുവായും, ക്യൂബ , പ്യൂർട്ടൊറിക്കോ എന്നീ രാജ്യങ്ങളിൽ പ്രത്യേകിച്ചും പ്രസിദ്ധമായ തികച്ചും അനൗപചാരികമായ ഒരു നൃത്തരൂപമാണ്‌ സാൽസ .
മാംബോ,ഡാൻസ്യോൺ, ഗുവാഗുവാങ്കോ, ക്യൂബൻ സൺ, മറ്റു ക്യൂബൻ നൃത്തരൂപങ്ങൾ എന്നിവയുടെ മിശ്രിതരൂപമായാണ്‌ സാൽസ ഉടലെടുത്തത്.
ആഫ്രിക്കൻ നൃത്ത, സംഗീതരൂപങ്ങളുടെ ശക്തമായ സ്വാധീനം സാൽസയിൽ പ്രകടമായി കാണാം.
പൊതുവേ ജോടിയായാണ്‌ സാൽസ അവതരിപ്പിക്കാറുള്ളതെങ്കിലും സംഘം ചേർന്നും, മൽസരയിനമായും ഇത് അവതരിപ്പിക്കാറുണ്ട്.
1960 കളുടെ അവസാനത്തിലും 1970 കളുടെ തുടക്കത്തിലും ന്യൂയോർക്കിൽ താമസിക്കുന്ന പ്യൂർട്ടോ റിക്കക്കാരും ക്യൂബക്കാരുമാണ് ഇത് പ്രാഥമികമായി വികസിപ്പിച്ചെടുത്തത്.
അമേരിക്കൻ സ്പാനിഷിൽ സാൽസ എന്ന വാക്കുകൊണ്ട് അർത്ഥമാക്കുന്നത് മസാലയും പച്ചക്കറികളും ചേർത്ത സോസി നേയാണ്‌.
ശൃംഗാരച്ചുവയുള്ള ചുവടുകളും പലതരം നൃത്തരൂപങ്ങളുടെ മിശ്രണവുമാവണം ഈ നൃത്തരൂപത്തിന്‌ ഈ പേരു വരാൻ കാരണം.
സാൽസ്ബുർഗ് (സംസ്ഥാനം)
ഓസ്ട്രിയയിലെ ഒരു സംസഥാനമാണ് സാൽസ്ബുർഗ് ( ജർമ്മൻ ഉച്ചാരണം: [ˈzaltsbʊɐ̯k] ( listen ) }}.
സാൾട്ടോ, ഉരുഗ്വേ
സാൾട്ടോ വടക്കുപടിഞ്ഞാറൻ ഉറുഗ്വേയിലെ സാൾട്ടോ ഡിപാർട്ട്മെന്റിന്റെ തലസ്ഥാനമാണ്.
2011 സെൻസസ് പ്രകാരം 104,028 ജനസംഖ്യയുള്ള ഇത് ഉറുഗ്വേയിലെ ഏറ്റവും ജനസംഖ്യയുള്ള രണ്ടാമത്തെ നഗരമാണ്.
സ്ഥലവും ഭൂമിശാസ്ത്രവും
മൊണ്ടെവീഡിയോയ്ക്ക് ഏകദേശം 496 കിലോമീറ്റർ (308 മൈൽ) വടക്കുപടിഞ്ഞാറായി റൂട്ട് 3 –ൽ, അർജന്റീനയിലെ കോൺകോർഡിയ നഗരത്തിന് ഏതിർവശത്ത് റിയോ ഉറുഗ്വേയുടെ കിഴക്കൻ തീരത്തായി നഗരം സ്ഥിതിചെയ്യുന്നു.
നഗരത്തിന് 12 കിലോമീറ്റർ (7.5 മൈൽ) വടക്കായി സാൾട്ടോ ഗ്രാൻഡെ ഡാമിന് മുകളിൽ നിർമ്മിച്ച സാൾട്ടോ ഗ്രാൻഡെ പാലം നഗരത്തിന്റെ ഇരുവശങ്ങളെയും ബന്ധിപ്പിക്കുന്നു.
കുന്നുകളിലും മലഞ്ചെരിവുകളിലും നിർമ്മിച്ച, റിയോ ഉറുഗ്വേയിലെ 'ബിഗ് ജമ്പ്' വെള്ളച്ചാട്ടത്തിനടുത്തായ സ്ഥിതിചെയ്യുന്ന ഈ നഗരം, സാൾട്ടോ ഗ്രാൻഡെ അണക്കെട്ടിന്റെ സ്ഥാനവുമാണ്.
സമുദ്രനിരപ്പിൽ നിന്ന് ഏകദേശം 48 മീറ്റർ (157 അടി) ഉയരത്തിൽ, നദീതീരത്തോട് ചേർന്ന് താഴ്ന്ന തലത്തിലുള്ള പ്രദേശമാണിത്.
സാൽവീൻ നദി ഇംഗ്ലീഷ് വിലാസം https://ml.wikipedia.org/wiki/Salween_River ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 നവംബർ മുതൽ തുടരുന്നു.
ടിബറ്റൻ പീഠഭൂമി നിന്ന് ഉത്ഭവിച്ച് ചൈന , ബർമ്മ , തായ്ലന്റ് എന്നീ രാ‍ജ്യങ്ങളിലൂടെ ഒഴുകി  തെക്കുകിഴക്കൻ ഏഷ്യയിൽ ആൻഡമാൻ കടലിൽ പതിക്കുന്ന നദിയാണ് സാൽവീൻ നദി ( ബർമ്മീസ് : သံလွင်မြစ် ; MLCTS : sam lwang mrac , IPA: [θàɴlwɪ̀ɴ mjɪʔ ] , also spelt Thanlwin ; Mon : သာန်လာန် , [san lon ] ; തിബറ്റൻ : རྒྱལ་མོ་རྔུལ་ཆུ། ; വൈൽ : rgyal mo rngul chu , Gyalmo Ngulchu ; ചൈനീസ് : 怒江 ; പിൻയിൻ : Nù Jiāng ).
ഏകദേശം 2.815 കിലോമീറ്റർ ( 1,749 മൈൽ) നീളമുള്ള ഒരു നദിയാണ് .
ഏകദേശം 7 ദശലക്ഷം ആളുകൾ ഈ നദീതടത്തിൽ വസിക്കുന്നു.
ചില മേഖലകൾ യുനെസ്കോയുടെ പൈതൃക പട്ടികയിൽ ( യുനാൻ സംരക്ഷിത പ്രദേശത്തെ മൂന്ന് സമാന്തര നദികൾ )ഉൾപ്പെട്ടതാണ്.
സാൾ ഗജോകാജ് ദേശീയോദ്യാനം
സാൾ ഗജോകാജ് ദേശീയോദ്യാനം വടക്കുപടിഞ്ഞാറൻ അൽബേനിയയിലെ ഡിബെർ കൗണ്ടി യിൽ സ്ഥിതിചെയ്യുന്ന ഒരു ദേശീയോദ്യാനമാണ്.
വടക്കുവശത്ത് ഇത് ല്യൂറെ ദേശീയോദ്യാനത്തിന്റെ അതിരിനു സമീപമാണ് നിലനിൽക്കുന്നത്.
ഈ ദേശീയോദ്യാനത്തിന്റെ ആകെയുള്ള ഉപരിതല വിസ്തീർണ്ണം 140 ഹെക്ടർ (1.4 ചതുരശ്ര കിലോമീറ്റർ) ആണ്.
1996 ൽ സ്ഥാപിതമായ ഈ ദേശീയോദ്യാനം, ആൽപൈൻ പുൽമേടുകൾ, അരുവികൾ, ഹിമ തടാകങ്ങൾ, താഴ്‍വരകൾ, കന്യാവനങ്ങൾ എന്നിവയുൾപ്പെട്ട പർവ്വത പ്രകൃതിയിലെ വൈവിധ്യമാർന്ന പരിസരത്താൽ സമ്പന്നമാണ്.
ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ (IUCN) ഈ ദേശീയോദ്യാനത്തെ  കാറ്റഗറി II പട്ടികയിലുൾപ്പെടുത്തിയിരിക്കുന്നു.
ഈ ദേശീയോദ്യാനം അന്തർദേശീയ പ്രാധാന്യമുള്ള ഒരു  സസ്യമേഖലയായി തിരിച്ചറിയപ്പെട്ടിട്ടുണ്ട്.
മനുഷ്യരുടെ ഇടപെടലുകളില്ലാത്ത താഴ്‍വരകളും ഹിമ തടാകങ്ങളും ഇടതൂർന്ന വനങ്ങളും ഉൾപ്പെടെയുള്ള പ്രകൃതിദത്തമായ സവിശേഷതകളാലും വൈവിധ്യത്താലും സമ്പന്നമായ ഒരു പർവ്വത ഭൂപ്രകൃതിയാണ് സാൾ ഗജോകാജ് ദേശീയോദ്യാനത്തിനുള്ളത്.
ദേശീയോദ്യാനത്തിന്റെ അഡ്രിയാറ്റിക്കിൽനിന്നുള്ള ഉയരം 600 മീറ്റർ മുതൽ 2,000 മീറ്ററിലും  മുകളിലാണ്.
ഈ മേഖലയുടെ ജിയോമോർഫോളജിക്കൽ അവസ്ഥ, ഒരു ചലനാത്മകമായ ഭൂമിശാസ്ത്ര ചരിത്രത്തെ പ്രതിഫലിപ്പിക്കുന്നതോടൊപ്പം ടെക്റ്റോണിക് ചലനങ്ങൾ, ഉദ്യാനത്തിലൂടെ ഒഴുകുന്ന നദികളുടെ കാർന്നെടുക്കൽ‌ പ്രവർത്തനങ്ങൾ തുടങ്ങിയവയേയും പ്രതിഫലിപ്പിക്കുന്നു.
പ്രാദേശിക വലിപ്പം കുറവായ ഈ ദേശീയോദ്യാനത്തിന്റെ ജൈവ വൈവിധ്യവും ആവാസവ്യവസ്ഥയും വളരെ സമൃദ്ധമാണ്.
ദേശീയോദ്യാനത്തിന്റെ ഭൂരിഭാഗം പ്രദേശങ്ങളും ചുണ്ണാമ്പുകല്ല്, ഡോളമൈറ്റ് എന്നിവയടങ്ങിയ പ്രതലത്തിൽ വളരുന്ന ബീച്ച്, ഫിർ, പൈൻ, ആഷ്, മാപ്പിൾ തുടങ്ങിയമരങ്ങൾക്കൊണ്ടു സമ്പന്നമാണ്.
ദേശീയോദ്യാനത്തിലെ ഇടതൂർന്ന വനങ്ങൾ ഒട്ടേറെ ജന്തുജാലങ്ങൾക്ക് അഭയമരുളുന്നു.
അവയിൽ എടുത്തുപറയേണ്ടത് ബ്രൌൺ കരടി , ചാരനിറമുള്ള ചെന്നായ എന്നിവയാണ്.
മറ്റു വലിയ സസ്തനികളിൽ ലിൻക്സ് , റോ മാനുകൾ എന്നിവയും പക്ഷികളിൽ സ്വർണ്ണപ്പരുന്ത് പോലെയുള്ളവയും ഇവിടെ കാണപ്പെടുന്നു.
സുധി കോപ്പ
മലയാള സിനിമകളിൽ പ്രത്യക്ഷപ്പെടുന്ന ഒരു ഇന്ത്യൻ ചലച്ചിത്ര നടനാണ് സുധി കോപ്പ .
2009-ൽ സാഗർ ഏലിയാസ് ജാക്കി റീലോഡഡ് (2009) എന്ന ചിത്രത്തിലെ ചെറിയ വേഷത്തിലൂടെയാണ് അദ്ദേഹം തന്റെ സിനിമാ അരങ്ങേറ്റം നടത്തിയത്.
കൊച്ചി സ്വദേശിയാണ് സുധി.
സർക്കാർ ഉദ്യോഗസ്ഥനായിരുന്ന പിതാവിന് നാടകത്തോട് അഭിനിവേശമുണ്ടായിരുന്നതുകൊണ്ട്, ഒരു നാടക ട്രൂപ്പിന്റെ ഉടമയായിരുന്നു. 'ക്രിയേറ്റീവ് തിയറ്റർ ഗ്രൂപ്പ്' എന്ന പേരിൽ സ്വന്തം നാടക ട്രൂപ്പ് രൂപീകരിക്കുന്നതിന് മുമ്പ് വൈക്കം തിരുനാൾ തിയറ്റർ ഗ്രൂപ്പിൽ നാടക കലാകാരനായും സുധി ആരംഭിച്ചു.
തുടർന്ന്മ ൾട്ടി സ്റ്റാർ സിനിമകളിൽ ചെറിയ വേഷങ്ങൾ ചെയ്യാൻ സുധി തുടങ്ങി.
സാഗർ ഏലിയാസ് ജാക്കി റീലോഡഡിൽ ഭാവനയെ ആക്രമിക്കുന്ന ഗുണ്ടയായും സീനിയേഴ്‌സിൽ (2011) ഒരു വിദ്യാർത്ഥിയായും അദ്ദേഹം അഭിനയിച്ചു.
അദ്ദേഹത്തിന്റെ നാടക പശ്ചാത്തലം ലിജോ ജോസ് പെല്ലിശ്ശേരിയുടെ ആമേനിൽ ഒരു നല്ല വേഷം ഉറപ്പാക്കാൻ സഹായിച്ചു.
രചന നാരായണൻകുട്ടി അവതരിപ്പിച്ച സോളമന്റെ സഹോദരിയെ വശീകരിക്കാൻ ശ്രമിക്കുന്ന സോളമന്റെ സുഹൃത്ത് സെബാസ്റ്റ്യന്റെ വേഷമാണ് അദ്ദേഹം അവതരിപ്പിച്ചത്.
തുടർന്ന് മംഗ്ലീഷിലും സപ്തമശ്രീ തസ്‌കരഹയിലും (2014) നിരവധി ചെറിയ വേഷങ്ങൾ ചെയ്തു.
"കഞ്ചാവ്" സോമനെ അവതരിപ്പിച്ച ആട് (2015) എന്ന ചിത്രത്തിലാണ് അദ്ദേഹത്തിന്റെ മുന്നേറ്റം.
സിനിമയിലെ വ്യത്യസ്‌ത സ്‌റ്റോറി ട്രാക്കുകൾ തമ്മിലുള്ള ഒരു പ്രധാന കണ്ണിയായി ഡബിൾ ക്രോസിംഗ് സോമൻ വർത്തിച്ചു.
യൂ ടൂ ബ്രൂട്ടസ് (2015) എന്ന ചിത്രത്തിലെ നിഷ്കളങ്കനായ ഉണ്ണിയായി അദ്ദേഹം പിന്നീട് ഒരു പ്രധാന വേഷം ചെയ്തു.
2016-ൽ അദ്ദേഹത്തിന് നല്ല വേഷങ്ങളുള്ള റിലീസുകളുടെ ഒരു നിര കണ്ടു.
ഡാർവിന്റെ പരിണാമം (2015) എന്ന ചിത്രത്തിൽ ഡാർവിന്റെ സഹായി അപ്പുണ്ണിയായി അഭിനയിച്ചു.
പിന്നീട് ഹാപ്പി വെഡ്ഡിങ്ങിൽ (2016) ഹരിയായും മനുവിന്റെ സുഹൃത്ത് പോൾ അച്ചായനായും അദ്ദേഹം കണ്ടു.
തുടർന്ന്, അഭിയുമായും സുഹൃത്തുക്കളുമായും വഴക്കുണ്ടാക്കുന്ന അനുരാഗ കരിക്കിൻ വെള്ളം (2016) എന്ന ചിത്രത്തിലെ മദ്യപാനിയായ തങ്കയെ അദ്ദേഹം അവതരിപ്പിച്ചു.
സാജിദ് യഹിയ ആദ്യമായി സംവിധാനം ചെയ്ത IDI: ഇൻസ്പെക്ടർ ദാവൂദ് ഇബ്രാഹിം (2016) എന്ന ചിത്രത്തിൽ ഒരു ഹാസ്യ കള്ളനായ കൈമൾ എന്ന കൈയുടെ വേഷവും അദ്ദേഹം അവതരിപ്പിച്ചു.
കവി ഉദ്ധേശിച്ചതിൽ ആസിഫ് അലിയുടെ സഹതാരങ്ങളിൽ ഒരാളായാണ് അദ്ദേഹം അവസാനമായി കണ്ടത്..?
തേർഡ് വേൾഡ് ബോയ്സ് , റോഡ് മൂവി, തീരം എന്നീ ചിത്രങ്ങളുടെ ജോലിയിലാണ് അദ്ദേഹം ഇപ്പോൾ.
ആസിഫ് അലി (നടൻ) , ഉണ്ണി മുകുന്ദൻ എന്നിവർ അഭിനയിച്ച അവരുടെ രാവുകൾ (2017) എന്ന ചിത്രത്തിലും അദ്ദേഹം ഒരു പ്രധാന കഥാപാത്രത്തെ അവതരിപ്പിക്കുന്നു, മുമ്പ് ഫിലിപ്സ് ആൻഡ് ദി മങ്കി പെൻ (2013) എന്ന സിനിമയിൽ സഹസംവിധായകനായിരുന്ന ഷാനിൽ മുഹമ്മദ് സംവിധാനം ചെയ്യുന്നു.
ഉദഹരണം സുജാതയിൽ (2017) സൂപ്പർസ്റ്റാർ മഞ്ജു വാര്യരോടൊപ്പം ഒരു ചെറിയ വേഷത്തിലും അദ്ദേഹം അഭിനയിച്ചു, അത് അദ്ദേഹത്തിന് വളരെയധികം പ്രശംസ നേടിക്കൊടുക്കുകയും നിരൂപകവും വാണിജ്യപരവുമായ വിജയമായി മാറുകയും ചെയ്തു.
ഫിലിമോഗ്രഫി Year Film Role Notes 2009 Sagar Alias Jacky Reloaded Attacker Robin Hood Bike Passenger 2010 Mummy Me College Student Uncredited Role 2011 Seniors College Student 2013 North 24 Kaatham Toddy Shop Patron Amen Sebastian 2014 Manglish Sahadevan Sapthamashree Thaskaraha Gee Varghese 2015 Aadu Kanjavu Soman You Too Brutus Unni Love 24x7 Joshy KL 10 Patthu Nizam Lord Livingstone 7000 Kandi Kakapool Sahapadi 1975 Vinayan 2016 Darvinte Parinamam Appunni Happy Wedding Paul Oru Murai Vanthu Parthaya Kochukuttan Anuraga Karikkin Vellam Thanka Guppy Chink Divakar IDI: Inspector Dawood Ibrahim Kaimal Dum Sumesh Kavi Udheshichathu..?
Dineshan 2017 Alamara Justin Lakshyam Lock Lalu Udaharanam Sujatha Jayan Oru Mexican Aparatha Lonappan Chicken Kokkachi Azharudeen Paippin Chuvattile Pranayam Ayyappan Avarude Raavukal Shanil Muhammed Theeram Venu Aadu 2 Kanjavu Soman 2018 Eeda Thulaseedharan Padayottam Renju Joseph Sudhi Kaippuzha 2019 Vaarikkuzhiyile Kolapathakam Jokkuttan Unda Cameo Appearance Sathyam Paranja Viswasikkuvo Thamara Porinju Mariam Jose Disco Babu Vikruthi Bineesh Puzhikkadakan 2020
Kappela Benny Love Anoop's Friend 2021 Malik Tea Shop Owner Ajagajantharam Pindy Third World Boys 2022 Randu Shamsudeen അവലംബങ്ങൾ പുറംകണ്ണികൾ Sudhi Koppa at IMDb
സുധീര ദാസ്
ഇന്ത്യക്കാരിയായ ഒരു എഞ്ചിനീയർ ആയിരുന്നു സുധീര ദാസ് (Sudhira Das) ( / d ɑː s / ; 8 മാർച്ച് 1932 – 30 ഒക്ടോബർ 2015).
ഒഡീസയിൽ നിന്നുമുള്ള ആദ്യ വനിതാ എഞ്ചിനീയർ ആണ് ഇവർ.
സ്ത്രീകൾക്ക് വിദ്യാഭ്യാസം നിഷിദ്ധമായിരുന്ന കാലത്താണ് അവർ വിദ്യാഭ്യാസം നേടിയെന്നത് അവരെ ശ്രദ്ധേയയാക്കുന്നു..
സുധീഷ് ഇംഗ്ലീഷ് വിലാസം https://ml.wikipedia.org/wiki/Sudheesh
മലയാള ചലച്ചിത്ര അഭിനേതാവാണ് സുധീഷ് 1987-ൽ റിലീസായ അടൂർ ഗോപാലകൃഷ്ണൻ സംവിധാനം ചെയ്ത അനന്തരം എന്ന സിനിമയിൽ ബാലതാരമായി അഭിനയിച്ചു കൊണ്ടാണ് സിനിമാരംഗത്തെത്തിയത്.
മുദ്ര (1989) , വേനൽക്കിനാവുകൾ (1991) , വല്യേട്ടൻ (2000) , തീവണ്ടി (2018) എന്നീ സിനിമകളിലൂടെ ശ്രദ്ധേയനായി .
മലയാള ചലച്ചിത്ര നടനായ സുധീഷ് നാടക-സിനിമ അഭിനേതാവായിരുന്ന ടി.സുധാകരൻ നായരുടേയും സൂര്യപ്രഭയുടേയും മകനായി 1976 മാർച്ച് 28ന് കോഴിക്കോട് ജില്ലയിൽ ജനിച്ചു.
പ്രാഥമിക വിദ്യാഭ്യാസം കോഴിക്കോട് സെൻ്റ് ജോസഫ് ഹൈസ്കൂളിലായിരുന്നു.
1984-ൽ റിലീസായ ആശംസകളോടെ എന്ന സിനിമയിൽ ബാലനടനായി അഭിനയിച്ചു കൊണ്ടായിരുന്നു സിനിമയിലെത്തിയത്.
1989-ൽ റിലീസായ മമ്മൂട്ടി നായകനായ മുദ്ര എന്ന സിനിമയിലെ സുധീഷിൻ്റെ കഥാപാത്രം പ്രേക്ഷക ശ്രദ്ധ നേടി.
1991-ൽ റിലീസായ വേനൽക്കിനാവുകൾ എന്ന സിനിമയിലെ നായക വേഷം സുധീഷിൻ്റെ അഭിനയ ജീവിതത്തിൽ വഴിത്തിരിവായി.
തുടർന്ന് നിരവധി സിനിമകളിൽ വ്യത്യസ്ഥമായ വേഷങ്ങൾ ചെയ്തു.
മണിച്ചിത്രത്താഴ് , ചെപ്പടിവിദ്യ , ആധാരം , കാക്കയ്ക്കും പൂച്ചയ്ക്കും കല്യാണം , അനിയത്തിപ്രാവ് , തുടങ്ങിയ സിനിമകളിൽ സുധീഷ് ശ്രദ്ധേയമായ കഥാപാത്രങ്ങളെ അവതരിപ്പിച്ചു.
നായകൻ്റെ കൂട്ടുകാരൻ്റെ റോളിലായിരുന്നു അധികം സിനിമകളും ചെയ്തത്.
2000-ൽ റിലീസായ വല്യേട്ടൻ സിനിമയിൽ നായകനായ മമ്മൂട്ടിയുടെ ഭിന്നശേഷി അനുജൻ ശങ്കരൻ കുട്ടിയായി വേഷമിട്ടത് പ്രേക്ഷക പ്രീതി നേടി.
2018-ൽ റിലീസായ തീവണ്ടി എന്ന സിനിമയിൽ നായകൻ്റെ അമ്മാവനായി വേഷമിട്ടു.
അതു വരെ ചെയ്തതിൽ നിന്ന് വ്യത്യസ്ഥമായ ഒരു കഥാപാത്രമായിരുന്നു തീവണ്ടിയിലേത്.
150-ഓളം സിനിമകളിൽ സുധീഷ് അഭിനയിച്ചിട്ടുണ്ട്.
2005 മാർച്ചിലായിരുന്നു സുധീഷിൻ്റെ വിവാഹം ധന്യയാണ് ഭാര്യ .